ΓΡΑΠΤΗ ΕΡΩΤΗΣΗ P-2948/02

υποβολή: Sebastiano Musumeci (UEN) προς το Συμβούλιο

(14 Οκτωβρίου 2002)

Θέμα: Ναυάγιο με λαθρομετανάστες στις θάλασσες της Σικελίας

Λαμβάνονταςπόψη ότι το καυτό θέμα της λαθρομετανάστευσης στη Σικελία λαμβάνει όλο και περισσότερο διαστάσεις μιας πραγματικής κατάστασης έκτακτης ανάγκης·

λαμβάνονταςπόψη ότι στη Σικελία, ο αριθμός των αποβιβάσεων λαθρομεταναστών πέρασε από το 2759 του 2001 στο 12124 σήμερα, χωρίς να γίνεται λόγος για τον αριθμό των νεκρών·

λαμβάνονταςπόψη ότι σημειώθηκε τελευταία μία ακόμη τραγωδία με το ναυάγιο εξωκοινοτικών και τον επακόλουθο θάνατο ορισμένων ανδρών, γυναικών και παιδιών που έπεσαν θύματα εγκληματικών οργανώσεων εμπλεκομένων στο λαθρεμπόριο ανθρωπίνων όντων και που δεν διστάζουν να θυσιάσουν τη ζωή απελπισμένων ανθρώπων προκειμένου να αποφύγουν τη σύλληψη·

έχονταςπόψη την προηγούμενη γραπτή ερώτηση Ε-3653/01(1) γράφοντος σχετικά με τη δημιουργία ενός Παρατηρητηρίου για τη μετανάστευση·

ερωτάται το Συμβούλιο:

- έχει ήδη προσδιορίσει ένα πρόγραμμα διμερούς περιφερειακής συνεργασίας με τα διάφορα κράτη της λεκάνης της Μεσογείου επί θεμάτων δικαιοσύνης και εσωτερικώνποθέσεων προκειμένου να ρυθμισθούν και να περιορισθούν τα μεταναστευτικά ρεύματα προς τις ακτές της Ν. Μεσογείου·

- έχουν προβλεφθεί, στο πλαίσιο του προαναφερθέντος προγράμματος, η δημιουργία ενός παρατηρητηρίου για τη μετανάστευση προκειμένου να εξουδετερώνεται εν τη γενέσει του το δραματικό και ευρύ φαινόμενο της λαθρομετανάστευσης, καθώς και μια πολυεθνική αστυνομική δύναμη με σκοπό τον εντοπισμό και την πάταξη τωνπευθύνων του κυκλώματος των ταξιδιών απελπισίας·

- γιατί δεν έχει ακόμη δημιουργηθεί το προαναφερθέν Παρατηρητήριο και εντός ποιού λογικού χρονοδιαγράμματος προβλέπεται η ίδρυσή του·

(1) ΕΕ C 92 E της 17.4.2003, σελ. 3.

Απάντηση

(3 Μαρτίου 2003)

1. Εφιστάται η προσοχή του κυρίου βουλευτού στο γεγονός ότι, σε επίπεδο Ένωσης — όπως επισημαίνεται ιδίως από το Συνολικό Σχέδιο Καταπολέμησης της Παράνομης Μετανάστευσης και της Εμπορίας Ανθρώπων στην Ευρωπαϊκή Ένωση, το οποίο εγκρίθηκε από το Συμβούλιο στις 28 Φεβρουαρίου 2002 και δημοσιεύθηκε(1) — εκπονείται μελέτη σκοπιμότητας προκειμένου να καθιερωθεί ένα ευρωπαϊκό σύστημα ανταλλαγής πληροφοριών για το άσυλο, τη μετανάστευση και τις χώρες προέλευσης. Βάσει των αποτελεσμάτων της μελέτης αυτής, αναμένεται ότι η Επιτροπή θαποβάλει προσεχώς στο Συμβούλιο προτάσεις σχετικά με την ανάπτυξη και εφαρμογή αυτού του συστήματος. Πρέπει επίσης να αναφερθεί στον τομέα της περιφερειακής συνεργασίας, το Περιφερειακό Πρόγραμμα ΔΕΥ για τη Μεσόγειο (που εγκρίθηκε κατά την Ευρωμεσογειακή Διάσκεψη της Βαλένθια τον Απρίλιο του 2002) και στον τομέα της συνεργασίας μεταξύ κρατών μελών, το Σχέδιο της Ισπανίας/Ελλάδας/Ιταλίας/Ηνωμένου Βασιλείου για τον έλεγχο των θαλασσίων συνόρων στην Μεσόγειο, το οποίο χρηματοδοτείται από το Πρόγραμμα ARGO, γραμμή Β7-667 του προϋπολογισμού, και από το Πρόγραμμα MEDA και τα κράτη μέλη.

2. Όσον αφορά τη συνεργασία με τις χώρες της Μεσογείου, πρέπει να τονιστεί ότι στο πλαίσιο του προγράμματος περιφερειακής χρηματοδότησης MEDA 2002 το οποίο πρόκειται ναποβληθεί στο Συμβούλιο προσεχώς, η Επιτροπή εξετάζει το ενδεχόμενο να αποδεσμεύσει τα απαραίτητα χρηματοδοτικά μέσα για τη θέσπιση και εφαρμογή, μεταξύ άλλων, δράσεων που θα αποσκοπούν σε διάφορες πρωτοβουλίες σχετικές με τη μετανάστευση. Μεταξύ των στόχων των δράσεων που θα χρηματοδοτηθούν στο πλαίσιο του προγράμματος, θα περιλαμβάνονται η διαχείριση των μεταναστευτικών ροών και η καταπολέμηση της παράνομης μετανάστευσης και της εμπορίας ανθρώπων.

(1) ΕΕ C 142 της 14.6.2002, σ. 23 (σημείο 46).